KORSIES OP DIE RUGBYVELD (66)
Die rugbymalle het sy vrou maar baie afgeskeep en sy moes elke Saterdag alleen by die huis sit. Dit gebeur toe dat haar verjaarsdag op 'n Saterdag val en sy vriende raai hom aan om hierdie dag 'n bietjie aandag aan haar te gee.
Die groot dag breek aan en hy is baie tegemoetkomend. "My skat, dis jou verjaarsdag. Dis joú keuse. Sal ons vir die Blou Bulle op Loftus gaan kyk of vir die Leeus op Ellispark?"
Ons het 1382 gaste aanlyn 10 maart 2000 00:00 | Arthur Graaff | 0
Dit artikel is afkomstig van Computable.nl (https://www.computable.nl/artikel/1404568). © Jaarbeurs IT Media. Preke 2016 | Preke: Seisoen van Menswaardigheid
Johannes 1:1-14 – Kersfees 25 Desember 2016
Posted on December 12, 2016 December 12, 2016 by adele lombaard
Wys ’n video van die Kersverhaal van kinders wat die Kersverhaal vertel en opvoer, of ‘n animasie, vertelling wat voorlesings is van die relevante Skrifgedeeltes. Voorbeelde ingesluit. Op Kersoggend is kinders ook opgewonde oor die geskenke wat hulle gekry het. Wys iets wat jy gekry het. Vra wat hulle gekry het. Party sou dit saamgebring het – laat hulle dit vir die gemeente wys. Wees saam met hulle bly en opgewonde. Herinner hulle dan dat die groot geskenk wat ons kry, Jesus is. God het in Jesus mens geword, sodat ons God deur Jesus kan ken en dien. Daarom gee ons onsself vir God. Jy kan sterretjies op die kinders se voorkoppe plak, of ’n bietjie body glitter op hul voorkoppe vryf. Daarmee vier ons dat ons doop bevestig dat ons God se kinders is én dat ons onsself vir Jesus gee. Die preekriglyn vier die begin van die evangelie in Johannes wat Jesus as die Woord van God aan ons bekendstel. Johannes begin dus nie by Jesus se geboorte nie. Hy begin ook nie met ’n geslagsregister wat Jesus binne die geskiedenis van die mens en Israel sou plaas nie (anders as Matteus). Hy begin selfs nie by Jesus se betrokkenheid by die skepping waarvan die Psalms (33:6) en die Pentateug (Gen. 1:3) vertel nie (anders as Lukas). Hy begin by God se tyd, die ewigheid, voordat alles gemaak is, voordat daar selfs iets soos ons tyd was. Jesus is die Woord (logos) van God. Jesus is nie net goddelik nie, maar Godself. Uit Hom is alles gemaak, want Hy was die lewe van alles (Kol 1:16). En dit skyn soos ’n lig in die duisternis wat ons lewens verlig.
Matteus 1:18-25 – Vierde Sondag in Advent – 18 Desember 2016
Die versoeking is dikwels om vir kinders “lessies” uit die Bybel te haal. Wanneer ons egter te veel fokus op die “lessies”, vergeet ons soms om die Bybelverhale self vir die kinders te leer. Daarom stel ons voor dat jy gewoon die verhaal van Josef vir die kinders vertel. Jy kan vingerpoppies maak om te gebruik wanneer jy die storie vertel. Die preekriglyn lei in met die feit dat in die Adventstyd / Kerstyd ons die feit vier dat God in Jesus Christus die wêreld aangeraak het. Niks is meer dieselfde nie, want God het in die gestalte van ‘n mens op aarde aangekom. Ons ontvang vergifnis van sonde en God gee ons hoop. Ons teks beklemtoon dit is hierdie wêreld, wat jy met jou sintuie waarneem, wat God kom verander. Ons glo nie in ‘n sprokie of ‘n mite, ‘n mooi verhaaltjie van eendag lank-lank gelede nie. Gewone mense word in hierdie drama betrek. ‘n Gewone maagd raak swanger, ‘n ewe gewone man hoor die blye boodskap en ontferm hom oor Maria en haar seun, wat deur God verwek is. Dit gebeur deur die tussenkoms van die Heilige Gees, wat die nuwe lewe in Maria wek.
Matteus 11:2-11 – Derde Sondag in Advent – 11 Desember 2015
Posted on December 5, 2016 December 5, 2016 by adele lombaard
Jan Richardson het ‘n pragtige kunswerk geskep oor Johannes wat deur die donker tronk tralies die lig sien. Voorbeeld ingesluit. Dit is waarskynlik te ingewikkeld vir kinders, maar dis ‘n pragtige refleksie om óf met die gemeente te deel óf in die liturgie in te werk. Vir families kan die fokus op Jesus se verjaarsdag val. Daar is kreatiewe idees hoe om dit prakties te maak vir die kinders. Die preekriglyn lei in met die verhaal van Ken Mansfield die bestuurder van Apple Records, die uitgewers van die Beatles se musiek in die VSA. Voordat hy besluit het om Jesus as Here en Verlosser te volg, sê Mansfield, was sy Bybel die musiek-industrie se glanstydskrifte, was grafieke van plaatverkope sy God, en sy lewensdoel om posisies van prestige in die lewe te bereik. ‘n Grammy-toekenning was sy verlosser, en die beloofde land ‘n posisie op die toppunt van die plate-industrie. Hy wou ‘n magtige sakeman wees, ‘n sukses, iemand na wie ander met bewondering gekyk het.
Na sy bekering het Mansfield besef hoe leeg die lewe saam met die Beatles was, in vergelyking met ‘n lewe volgens die weg van Jesus. Die Vader, Seun en Heilige Gees is die bron van die lewenskoers wat hy nodig gehad het, vertel Mansfield later. “Ek het ‘n kaart nodig gehad, ‘n joernaal met helder instruksies, reiswysers waarna ek kan kyk – ‘n gidsboek wat my onrustige gees kon aanspreek. Ek het ‘n Boek met soveel krag nodig gehad dat die woorde daarvan op die kern van my hart ingegraveer kon word. Ek het die onweerlegbare, heilige Woord van God nodig gehad: woorde van die almagtige Vader, die skepper van die oseaan van die lewe waarop ek so verlore was.” Dit gee ‘n uitstekende inleiding om oor Johannes die Doper se ervaring en evaluering van Jesus se bediening te gesels en vandaar die brug na vandag te slaan en die betekenis van Jesus as Messias op ‘n nuwe manier vir ons te belig.
Matteus 3:1-12 – Tweede Sondag in Advent – 4 Desember 2016
Posted on November 28, 2016 by adele lombaard
Vertel die verhaal van Johannes die Doper in ‘n taal wat vir kleiner kinders ontvanklik is. Voorbeeld ingesluit met ekstra inligting. Die preekriglyn begin met die verstommende verhaal van Brian Nichols wat uit die Fulton County hofgebou in Atlanta ontsnap en ‘n hele aantal mense in die proses vermoor. Al vlugtend beland hy in die woonstel van Ashley Smith, ‘n enkelma in haar nood hardop begin om voor te lees uit Rick Warren se blitsverkoper, The Purpose Driven Life. Die lees van Warren se geestelike boek bring beide Smith en die voortvlugtende moordenaar Nichols by belangrike beslissings in hulle lewe.
Dit lei – met een woord gesê – tot radikale bekering, die inslaan van ‘n nuwe lewenskoers, soos in die fliek, Captive, is in 2015 verbeeld. In ons teks lees ons hoe Johannes die Doper die weg berei het vir Jesus se optrede. Hy het dit deur sy prediking in die woestyn van Judea gedoen, naby die Dooie See. Die hoofinhoud van Johannes se prediking was: “Bekeer julle…” Wat presies beteken hierdie bekering? Bekering is … die aanvaarding van Jesus se koningskap, ontvanklikheid versus verharding, nuwe denke oor God en oor wêreld, veranderde gedrag, ‘n nuwe begin en ‘n voortgaande beweging, bekragtig met die Heilige Gees.
Matteus 24:36-44 – Eerste Sondag in Advent – 27 November 2016
Posted on November 23, 2016 November 23, 2016 by adele lombaard
Verduidelik die konsep van Advent as tyd van afwagting. Jy kan die storie “Who is Coming to Our House” deur Joseph Slate gebruik. Gesels oor die afwagting voor ‘n lekker vakansie waarna jy al lank uitsien. Jy kry alles reg, pak solank in, sit alles gereed. Wanneer jou ouers jou môreoggend vroeg wakker maak, is jy gereed om net te klim. Jesus sê ons moet gereed wees vir wanneer Hy weer kom. Dit beteken dat ons Hom liefhet, sodat ons gereed is wanneer Hy kom. Die preekriglyn begin met die verhaal van Arne Faydherbe, ‘n burger van Mauritius, wat nege inbrekers verras toe hy na ‘n aand uit by sy luukse huis in Llandudno (naby Houtbaai) arriveer.
In die proses beland een in die water en Arne moes hom red: “Ek kon tog nie sien dat hy hier voor my oë verdrink nie.” Skaars uit die water, dreig die rower weer vir Arne. Arne vervies hom vir die ondankbare vent, en stamp die rower daar en dan terug in die swembad in. Gelukkig het polisie betyds opgedaag om die dief van die water en die woedende huiseienaar te red. Arne sê agterna hy was kwaad, maar nie verras deur die roof nie. Hy het homself ingestel op die moontlikheid van ‘n inbraak. Die diewe het hulle rieme styf geloop, want Arne was gereed vir hulle. Die verhaal, hoewel ‘n bietjie aweregs, dra die boodskap dat ons in eie konteks altyd gereed moet wees vir die Here Jesus se wederkoms. Waaksaam en gereed. Nie om te veg nie, maar om in die vreugde van die Here in te gaan. Vier dit hierdie Adventsondag!
Lukas 23:33-43 – Sewe en Twintigste Sondag in Koninkrykstyd – Sondag van Christus die Koning – Feesdiens – 20 November 2016
Posted on November 15, 2016 November 15, 2016 by adele lombaard
Jesus regeer met ’n kruis, nie met ’n swaard nie. Gebruik ’n swaard wat ’n redelike lang dwarsstuk het, sodat as jy dit met die lem-kant na onder op hou, dit soos ’n kruis kan lyk. Vertel dan in jou eie woorde die storie van Jesus se kruisiging en maak die punt dat Jesus die swaard kon gebruik het om mense te straf. Maar Hy doen nie dit nie, verduur die lyding van die kruis, sodat Hy vir almal wat in Hom glo, die lewe kan gee.
Selfs die een moordenaar aan die kruis, wat ook met die swaard gelewe het, kan saam met Jesus in die Paradys wees, omdat Jesus hier aan hom genade bewys. Die preekriglyn begin met ‘n fokus op die heerlike, bevrydende koningskap van Christus soos dit geïllustreer, uitgespel en verhelder word deur die kruis op Koninkryksdag. Die teks word uitgelê as’t ware as ‘n klompie foto’s, wat elkeen ‘n aspek van die kruistoneel weergee. Dit is soos verskillende kameraskote wat elkeen uit ‘n spesifieke hoek iets van die kruisgebeure uitbeeld waaruit die diep betekenis daarvan met die gemeente gedeel kan word.
Lukas 21:5-19 – Ses en Twintigste Sondag in Koninkrykstyd – 13 November 2016
Posted on November 8, 2016 November 11, 2016 by adele lombaard
Hierdie is ‘n moeilike gedeelte om aan kinders oor te dra. Jy kan dalk fokus op die gedagte dat Jesus sê dat dit nie gaan oor “goed” (“stuff”) nie. Dit gaan om die nuwe ding wat God doen. Dis nie geboue – selfs kerkgeboue – wat belangrik is nie. Geboue hou nie. Dit is ons liefde vir God wat blywend is. Of gesels oor die idee van “when the going gets tough, the tough get going” – om te volhard wanneer dinge moeilik is. Gebruik die ingeslote verhaal van Sharon Blezzard. Die preekriglyn begin met agtergrondinligting oor die tempel om Jesus se toespraak in konteks te plaas. Hierdie lang toespraak is gerig aan sy dissipels, aan die binnekring, die kerk, hulle wat hul vertroue op Jesus stel en aan Hom getrou bly. Hy leer hulle dat die tydtafel na die einde toe nie vir Hom ‘n prioriteit is nie. Hy wil eeder hê dat hulle sy instruksies uitvoer, beide die negatiewe (moenie mislei word nie) as die positiewe (gebruik krisisse as geleentheid vir getuienis). Dit is in hulle volharding in sy riglyne wat hulle redding lê.
Haggai 1:15b – 2:9 – Vyf en Twintigste Sondag in Koninkrykstyd – 6 November 2016
Posted on October 31, 2016 October 31, 2016 by adele lombaard
Ons begin met ‘n gespreksvraag aan die kinders oor kere wat niks vir jou reg verloop het nie en koppel dit dan aan dié verhaal van Haggai. Die teks uit Haggai wil ons bemoedig om moed te skep, want die Here is by ons! Daar is ‘n ook inkleurprent van ‘n ruïne en ‘n voltooide kerkgebou wat jy kan gebruik in die proses.
Die preekriglyn sluit aan by die gebed van Sir Francis Drake seevaarder en ontdekkingsreisiger van formaat, in 1577: “Disturb us, Lord, when we are too well pleased with ourselves, when our dreams have come true because we have dreamed too little, when we arrive safely because we have sailed too close to the shore. Disturb us, Lord, when with the abundance of things we possess, we have lost our thirst for the waters of life; having fallen in love with life, we have ceased to dream of eternity; and in our efforts to build a new earth, we have allowed our vision of the new heaven to dim. Disturb us, Lord, to dare more boldly, to venture on wider seas where storms will show your mastery; where losing sight of land, we shall find the stars. We ask you to push back the horizons of our hopes and to push us into the future in strength, courage, hope, and love.” (ook in Afrikaans ingesluit).
Daar kom inderdaad ‘n punt waar mense se durf, moed, energie en visie so taan, dat ons inderdaad moet bid: “Verontrus ons Here, skep ‘n heilige ontevredenheid in ons, sodat ons tot aksie kan oorgaan en u wil kan doen!” Dit is die boodskap van Haggai.
Habakuk 1:1-4, 2: 1-4 – Vier en Twintigste Sondag in Koninkrykstyd – Hervormingsondag – 30 Oktober 2016
Posted on October 25, 2016 October 25, 2016 by adele lombaard
Ons gee riglyne om die gebeure rondom Luther en die reformasie op te voer. Jy kan ook die konsep van “klag-gebede” op ‘n maklike, humoristiese manier verduidelik met behulp van die storie “Click Clack Moo”. Boer Brown se koeie roep vir ‘n einde aan koue nagte, via elektriese komberse. Die preekriglyn sluit aan by Johann van Loggerenberg se boek Rogue: The Inside Story of SARS’s Elite Crime-busting Unit wat wat wys dat daar geen “rogue unit” was nie en “hoër magte” saamgewerk het om die SAID te kaap. Daarmee word ‘n voorbeeld gegee van die tipe verval onder die volk waarmee Habakuk worstel. Soos Eugene Peterson hoofstuk 1 opsom: Justice is a Joke. Dit is Habakuk se krisis. Hy laat God nie los nie, maar bly worstel: Hoe lank nog, Here, vóór U optree! Die Here antwoord Habakuk op twee maniere.
Hy wys in die eerste gedeelte wat die geloofsgemeenskap se verantwoordelikheid in só ‘n tyd van onreg en oordeel is: “Wie reg doen, sal lewe omdat hy getrou bly.” Hy wys in die tweede gedeelte uitvoerig op die ellende wat mense te wagte kan wees wat plunder, knoei en onreg pleeg. En dit is dié tweede antwoord wat Habakuk tot rus bring en sy gebed laat skryf wat ons in hoofstuk 3 vind. “Jy moet net geduldig bly wag as dit nie gou kom nie, want dit kom beslis, dit sal nie uitbly nie.” In dié twee woorde van die Here – 1) om te wag vir sy uitkoms, en 2) om in geloof en getrouheid te volhard – lê miskien een van die belangrikste boodskappe vir gelowiges deur die eeue opgesluit. Ons moet die taak om klag-gebede oor die omstandighede van ons omgewing na die Here te neem nie geringskat nie. Dit is ons protes teen misdaad, geweld, onreg, bedrog, korrupsie en mags-misbruik. God is steeds ‘n lewende realiteit, en sy beloftes is steeds waar.
Joël 2:23-32 – Drie en Twintigste Sondag in Koninkrykstyd – 23 Oktober 2016
Posted on October 18, 2016 October 18, 2016 by adele lombaard
Daar is verskeie maniere wat jy dié gedeelte in Familietyd kan hanteer. Ons gee ‘n kindervriendelike teks oor die verhaal van die gebed van die Fariseër en die tollenaar in die tempel. Dit beklemtoon die feit dat ‘n mens niks by God kan verdien nie. Jy kan di took illustreer met ‘n voorbeeld van lekkers of met Stephan Joubert se bydrae by Ekerk oor “selfies”. Die Fariseër is so behep met sy eie verdienste dat hy inderdaad net met ‘n “selfie” besig is! Die preekriglyn begin met die verhaal van
Shawna Pilat en haar man Rick se bekering. Rick wat eers later tot bekering gekom het, sê: “Dit was eers later dat ek besef het hoe belangrik berou is, en om die vergifnis van God deur Jesus Christus te aanvaar.” Daardie dag het Rick huis toe gegaan en vir sy vrou gesê: “Ek kan nou die man wees wat jy nodig het.” Bekering word dan in die preekriglyn as drie bewegings uitgespel aan die hand van Joël se boodskap.Die toppunt van die belofte is egter geestelik: “Wanneer dit alles gebeur het, sal Ek my Gees laat kom op al die mense …” Die Here herstel só hulle geestelike gemeenskap met Hom.